Константин Величков
IX. Беснее бурята…

chitanka.info

Беснее бурята и в пустий бряг

вълните буйно блъскат се, реват;

на лодките рибарски в нощний мрак

далеч огньовете едва светят.

Над бездната, коя под тях реве,

ръката си им, боже, протегни!

Те имат майки, щерки, синове;

при тез, що любят, живи ги върни!

Смутен, причаковам ги на брегът

и питам как избягнаха смъртта;

но синовете яки на трудът

не мислят вече за опасността

и чакат с нетърпение нощта —

да тръгнат изново в опасен път.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.